מספר הבקשות להיתרי בנייה בתל אביב הוא הגבוה ביותר מבין הערים. אך העירייה ידועה כבעלת מדיניות מחמירה בהוצאת היתרים. מתוך 805 בקשות שהוגשו לעירייה, אושרו עד כה רק 135 בקשות.
122 מבנים ברחבי העיר עברו תהליך של תמ"א ואוכלסו, ו-22 בניינים מצויים בתהליכי בנייה. הכדאיות הכלכלית בקידום פרויקטים של התחדשות עירונית בעיר תל אביב, מהווה תמריץ ל-267 יזמים אשר פועלים בתחומה. היזמים בעיר נאלצים לתמרן בין מדיניות מחמירה של העירייה שנוטה לצמצם זכויות בנייה, לבין דיירים אשר ציפיותיהם גבוהות ולא תמיד ריאליות.